**Білет № 12.**

**Пытанне 1. *Беларусь у гады Першай сусветнай вайны: асноўныя падзеі, вынікі і наступствы для беларускіх зямель***.

**Пачатак вайны. Настроі ў грамадстве.** З першых дзён вайны, якая для Расійскай імперыі пачалася **1 жніўня 1914 г.**, беларускія губерні былі пераведзены на ваеннае становішча. У Беларусі размясцілася паўтарамільённая царская армія. Гарады і мястэчкі былі перапоўнены салдатамі, штабамі, шпіталямі, складамі, майстэрнямі па рамонце зброі. У адным толькі Мінску раскватаравалі 150 тыс. вайскоўцаў. У Баранавічах была размешчана Стаўка Вярхоўнага галоўнакамандуючага.

Праходзіла **мабілізацыя** (прызыў) соцень тысяч жыхароў беларускіх губерняў у расійскую армію, ад афіцэраў і салдат якой цяпер стаў залежаць лёс Беларусі. Царскі ўрад ладзіў шматлікія маніфестацыі і малебны за перамогу славянскай зброі, збор грошай на абарону Айчыны. Манархічныя і ліберальныя партыі, а таксама эсэры, меншавікі, бундаўцы выступілі ў падтрымку царскага ўрада. У кастрычніку 1914 г. цар Мікалай ІІ наведаў Мінск, дзе яму была перададзена вялікая сума грошай на патрэбы вайны.

Супраць вайны выступілі бальшавікі. Яны лічылі яе імперыялістычнай па характары і заклікалі да ператварэння ў вайну за ўладу ўнутры краіны з мэтай звяржэння самадзяржаўя.

**Ваенныя дзеянні на тэрыторыі Беларусі. Акупацыя заходняй часткі Беларусі.** Патрыятычныя настроі хутка змяніліся расчараваннем, бо з пачатку 1915 г.расійскія войскі пацярпелі шэраг паражэнняў. Фронт імкліва набліжаўся да Беларусі.Летам 1915 г. яна стала арэнай ваенных дзеянняў мільённых армій і галоўным тэатрамвайны. Беларуская зямля пакрывалася акопамі, абцягвалася калючым дротам,палівалася чалавечай крывёю.

Расійская армія вымушана была пакінуць значную частку тэрыторыі Беларусі. У жніўні-верасні 1915 г. германскія войскі занялі Брэст, Гродна і іншыя заходне беларускія гарады.

У сувязі з гэтым Стаўка Вярхоўнага галоўнакамандуючага была пераведзена з Баранавіч у Магілёў. Наступальная аперацыя германскай арміі пад назвай “Свянцянскі прарыў”, калі вораг прарваў фронт каля горада Свянцяны (Віленская губерня) і пачаў дзейнічаць у тыле рускай арміі, стварыла пагрозу захопу Мінска. Велізарным напружаннем сіл расійскім вой скам удалося адкінуць праціўніка ў раён азёр Свір і Нарач і ліквідаваць прарыў. Пасля гэтага фронт на працяглы час усталяваўся па лініі Дзвінск — Паставы — Смаргонь — Баранавічы — Пінск.

Абарона Смаргоні цягнулася 810 дзён. Гэта быў адзіны горад на фронце ад Балтыйскага да Чорнага мора, які так доўга і ўпарта абараняла расійская армія ў час Першай сусветнай вайны. Горад быў зруйнаваны. Менавіта пад Смаргонню германскія войскі ўпершыню на Усходнім фронце выкарысталі атрутны газ. Да 100-годдзя падзей Першай сусветнай вайны ў Смаргоні створаны мемарыяльны комплекс памяці яе герояў і ахвяр.

Наступальныя аперацыі расійскай арміі ў сакавіку 1916 г. у раёне возера Нарач і ў ліпені ў раёне горада Баранавічы аказаліся няўдалымі. Пры спробе прарваць фронт расійская армія страціла каля 80 тыс. салдат у кожнай з гэтых аперацый. Гераічнай старонкай вайны стала абарона невялічкай крэпасці Асавец, размешчанай у 100 кіламетрах на паў днёвы захад ад Гродна (цяперашняя тэрыторыя Польшчы ў 50 км ад горада Беласток). Абаронай кіраваў выпускнік Полацкага кадэцкага корпуса генерал **Мікалай Аляк сандравіч Бржазоўскі**. У час асады крэпасці нямецкі парламенцёр прапанаваў генералу паўмільёна германскіх марак за тое, каб ён здаў крэпасць. А ў адваротным выпадку крэпасць будзе знішчана германскімі войскамі праз 48 гадзін. Генерал прапанаваў парламенцёру застацца ў крэпасці. Калі праз вызначаны тэрмін крэпасцьутрымае абарону, то парламенцёра павесяць. А калі Асавец будзе здадзены, то немцы павесяць генерала.

Але ад грошай генерал адмовіўся. Крэпасць вытрымала асаду. У час трэцяга па ліку штурму германскія войскі ўжылі атрутныя газы. Акопы абаронцаў накрыла хваля газу вышынёй у 15 метраў. Вораг не чакаў убачыць кагосьці ў жывых. Аднак ацалелыя салдаты ўзняліся ў атаку. Яны ледзь трымаліся на нагах. На іх тварах былі бачныя сляды хімічных апёкаў. З крыкам “Ура!” салдаты кінуліся ў контр атаку. Узяць крэпасць вораг тады так і не здолеў.

Адным з самых таленавітых военачальнікаў Першай сусветнай вайны стаў ураджэнец Гродзеншчыны генерал **Платон Аляксеевіч Лячыцкі**. За баявыя заслугі ён быў узнагароджаны ордэнам Святога Георгія 3-й ступені. Такі ж ордэн атрымаў ва ўшанаванне заслуг сына яго бацька, які служыў святаром у сельскім храме. Поўным георгіеўскім кавалерам, узнагароджаным чатырма крыжамі за мужнасць і гераізм, праяўленыя ў баях, стаў ураджэнец

Рагачоўшчыны прапаршчык **Пётр Іванавіч Казятнікаў**. Германскія войскі захапілі амаль палову тэрыторыі Бела русі — яе заходнюю частку, дзе да вайны пражывала 2 млн чалавек. Лінія фронту падзяліла Беларусь на дзве часткі і заставалася нязменнай да лютага 1918 г. Заходнебеларускія зем лі апынуліся пад германскай **акупацыяй**.



**Палітыка германскіх улад на акупаванай тэрыторыі. Становішча насельніцтва Заходняй Беларусі.** Германскія ўлады разглядалі Беларусь як гаспадарча і культурна адсталую частку Расіі са сваёй этнаграфічнай спецыфікай. У нямецкага камандаванняіснавала праграма каланізацыі і германізацыі Беларусішляхам перасялення немцаў на захопленыя землі.

На акупаванай тэрыторыі Беларусі германская ваенная адміністрацыя ўсталявала ўласныя законы, рэжым рабаўніцтва і гвалту. Дзейнічала жорсткая сістэма розных падаткаў, штрафаў, прымусовых работ, праводзіліся рэквізіцыі *—* прымусовае адчужэнне маёмасці і прадуктаў для забеспячэння германскай арміі. Насельніцтва ва ўзросце ад 16 да 60 гадоў плаціла падушны падатак. У людзей адбіралі прадукты харчавання, коней і свойскую жывёлу. Нямецкія салдаты займалі дамы і кватэры мірных жыхароў. За любую спробу супраціўлення чакала жорсткае, аж да смяротнага, пакаранне.

У Германію вывозілася працаздольнае насельніцтва, а таксама матэрыяльныя каштоўнасці — абсталяванне прамысловых прадпрыемстваў, сельскагаспадарчыя прадукты, жывёла, лясная сыравіна.

У школах абавязковым было вывучэнне нямецкай мовы. Навучанне па-руску германскімі ўладамі было забаронена. У пачатковай школе было ўведзена выкладанне на беларускай мове, але толькі на аснове лацінскага алфавіта.

**Усходняя частка Беларусі ва ўмовах Першай сусветнай вайны. Бежанства.** Аб’яўленае ў сувязі з пачаткам Першай сусветнай вайны надзвычайнае становішчараспаўсюджвалася і на ўсходнюю частку Беларусі. Лёс усходнебеларускага насельніцтваапынуўся ў руках вайскоўцаў, што нахлынулі сюды з розных раёнаў Расіі і запаланіліамаль усе населеныя пункты. Яны групаваліся вакол Стаўкі Вярхоўнага галоўна камандую чага ў Магілёве.

З германскай акупацыяй Заходняй Беларусі яе ўсходняя частка стала прыфрантавой паласой. Вайна выгнала з абжытых месцаў 1,3 млн чалавек. У сувязі з наступленнем германскіх войскаў з заходніх паветаў на ўсход рушыла вялізная колькасць бежанцаў, пераважна жанчын, дзяцей, старых. Па дарогах Беларусі цягнуліся велі зарныя абозы, якія часам абстрэль валіся і бамбардзіраваліся немцамі.

У дарозе здараліся эпідэміі. Бежанскі шлях можна было пазнаць па магілах абапал яго. Табары ўцекачоў асядалі вакол маёнткаў, чыгуначных станцый, у гарадах. Улады спрабавалі выкарыстаць іх як танную рабочую сілу на пабудове ваенных аб’ектаў. Становішча гэтых людзей у прыфрантавой паласе мала адрознівалася ад лёсу ваеннапалонных. Бежанцы ператварыліся ў масу жабракоў, галодных і бяздомных, пазбаўленых сродкаў да існавання.

Вайна прынесла незлічоныя бедствы беларускаму народу. Гінула мірнае насельніцтва, палалі і руйнаваліся гарады і вёскі, знішчаўся матэрыяльны набытак. У попел і руіны ператвараліся каштоўныя помнікі беларускай гісторыі і культуры.

**Беларускі нацыянальны рух.** На акупаванай германскімі войскамі тэрыторыі Беларусі забаранялася палітычная дзейнасць. Усе даваенныя беларускія нацыянальна-культурныя арганізацыі распаліся. У 1915 г. у Вільні было створана дабрачыннае Беларускае таварыства дапамогі пацярпелым ад вайны на чале з братамі Луцкевічамі і Вацлавам Ластоўскім. Яно зай малася арганізацыяй пунктаў харчавання, сталовак, інтэрнатаў, дзіцячых прытулкаў, аказаннем матэрыяльнай дапамогі бежанцам, адкрывала на акупаванай тэрыторыі беларускія школы, выдавала для іх падручнікі. Таварыства гуртавала вакол сябе нацыянальныя сілы, якія засталіся ў занятай германскімі войскамі Вільні.

Германская акупацыйная палітыка не давала падстаў спадзявацца на стварэнне асобнай беларускай дзяржавы. Таму Беларускі народны камітэт (БНК), утвораны ў 1915 г. у Вільні, звярнуўся да ідэі адраджэння Вялікага Княства Літоўскага. Згодна з гэтай ідэяй акупаваныя Германіяй беларускія і літоўскія землі павінны былі аб’яднацца ў адну дзяржаву з соймам у Вільні.

Акупацыйныя ўлады на словах падтрымлівалі ідэю адраджэння ВКЛ. Яны імкнуліся выкарыстаць нацыянальны рух для свайго замацавання на захопленых тэрыторыях. Аднак у планы Германіі не ўваходзіла стварэнне незалежнай беларуска-літоўскай дзяржавы. Гэтаму рамантычнаму праекту не суджана было здзейсніцца.

Сама ідэя ўзнаўлення Вялікага Княства Літоўскага была ў той час нерэальнай. На змену ідэі адраджэння ВКЛ у 1916 г. прыйшла іншая — аб стварэнні саюзу незалежных дзяржаў — Злучаных штатаў Беларусі, Літвы, Латвіі і Украіны ад Балтыйскага да Чорнага мораў. Балтыйска-Чарнаморскі саюз, на думку аўтара гэтай ідэі А. Луцкевіча, мог забяспечыць незалежнасць маладых дзяржаў ад Польшчы і Расіі, узмацніць абараназдольнасць і дапамагчы аднаўленню разбуранай падчас вайны эканомікі. З гэтай ідэяй беларуская дэлегацыя на чале з В. Ластоўскім выступіла на міжнародных канферэнцыях народаў Расіі ў 1916 г. у Стакгольме і Лазане.

У чэрвені 1917 г. група дзеячаў беларускага нацыянальнага руху на чале з В. Ластоўскім выступіла за поўную дзяржаўную незалежнасць і тэрытарыяльную цэласнасць Беларусі ў яе этнаграфічных межах. В. Ластоўскі быў першым сярод беларускіх палітычных лідараў, хто выказаў ідэю поўнай незалежнасці Беларусі.